**CLAUZE PRIVIND RESPECTAREA PROTECȚIEI DATELOR CU CARACTER PERSONAL**

**Angajatul are următoarele obligații:**

* prelucrează datele cu caracter personal strict în scop profesional. Prin prelucrare se înțelege: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea datelor
* efectuează activitatea de prelucrare strict în scop profesional, potrivit fișei postului, având interdicția de a divulga datele cu caracter personal terților neautorizați;
* documentele pe suport hârtie, ce conțin date cu caracter personal, nu le lasă în locuri unde există acces pentru public sau pentru angajați care nu au dreptul de a le consulta;
* pe toată durata contractului, angajatul se va asigura că datele cu caracter personal nu sunt accesibile decât persoanelor autorizate, conform indicațiilor angajatorului;
* se asigure că datele cu caracter personal sunt protejate de distrugere sau pierdere accidentală;
* toate informațiile privind datele cu caracter personal la care angajatul are acces în vederea îndeplinirii obligațiilor conform Contractului individual de muncă și Fișei postului, constituie informații confidențiale și nu pot fi divulgate terțelor persoane fără acordul angajatorului, indiferent de scopul și persoana căreia urmează să-i fie divulgată informația, cu excepția cazurilor prevăzute de lege (solicitări din partea organelor judiciare sau administrative etc.);
* angajatul se oblige să întreprindă acțiuni care să nu aducă prejudicii materiale sau să dăuneze în vreun fel interesele angajatorului;
* angajatul va respecta măsurile tehnice și organizatorice scrise sau verbale, ce sunt necesare pentru a proteja datele cu caracter personal de distrugerea, deteriorarea, pierderea, modificarea, dezvăluirea sau accesul accidental sau neautorizat;
* să anunțe de îndată operatorul cu privire la orice solicitare/notificare/cerere primită din partea unei persoane vizate. Angajatul nu va răspunde direct la nicio comunicare venită din partea persoanei vizate, ci o va transmite Responsabilului cu Protecția Datelor cu Caracter Personal la adresa de e-mail [dpo@iocn.ro](mailto:dpo@iocn.ro) și va oferi suport pentru soluționarea cererii venite din partea persoanei vizate;
* să notifice de îndată Responsabilul cu Protecția Datelor cu Caracter Personal cu privire la descoperirea sau suspectarea unei breșe de securitate și va lua măsurile de remediere posibile până la intervenirea operatorului.
* Respectă toate normele GDPR și procedurile dezvoltate în cadrul proiectului

Definiții:

a) ”prelucrare” înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;

b) ”breșă de securitate” înseamnă expunerea fără drept a datelor cu caracter personal stocate într-o bază de date;

c) ”date cu caracter personal” înseamnă orice informații privind o persoană fizică identificată sau identificabilă („persoana vizată”); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;

d) ”operator” înseamnă persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal; atunci când scopurile și mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau în dreptul intern;

e) ”persoana vizată” înseamnă persoana/persoanele ale căror date sunt prelucrate;

f) ”divulgare” înseamnă punerea la dispoziție, transmiterea, dezvăluirea, în mod neautorizat, a unor date cu caracter personal.

Am luat la cunoștință:

Data: Nume Prenume / Semnatură